
Príručka pre žiadateľov o podporu 
na predkladanie žiadostí o poskytnutie podpory na akcie vykonávané organizáciou výrobcov, medziodvetvovou organizáciou, združením organizácií výrobcov alebo skupinou výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, zamerané na zlepšovanie dobrej povesti vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v  ktorých sa vyrábajú vinárske výrobky pre vinársky rok 2026/2027

[bookmark: _Toc371611168][bookmark: _Toc371611827][bookmark: _Toc241515570][bookmark: _Toc73326964][bookmark: _Toc75832351][bookmark: _Toc123533049][bookmark: _Toc199917747][bookmark: _Toc208102098]ZÁKLADNÉ INFORMÁCIE

[bookmark: _Toc371611169][bookmark: _Toc371611828]Poskytovanie podpory na vykonávanie opatrení Strategického plánu spoločnej poľnohospodárskej politiky v sektore vinohradníctva a vinárstva je upravené legislatívou EÚ a všeobecne záväznými právnymi predpismi SR.

[bookmark: _Toc241515571]Právny základ

· Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 v platnom znení (ďalej len „nariadenie Európskeho parlamentu a Rady (EÚ) č. 1308/2013“),
· Nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a  Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 v platnom znení (ďalej len  „nariadenie Európskeho parlamentu a Rady (EÚ) 2021/2115“),
· Nariadenie Európskeho parlamentu a Rady (EÚ) 2021/2116 z 2. decembra 2021 o  financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 v platnom znení (ďalej len „nariadenie Európskeho parlamentu a Rady (EÚ) 2021/2116“),
· Nariadenie Európskeho parlamentu a Rady (EÚ) 2021/2117 z 2. decembra 2021, ktorým sa mení nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, nariadenie (EÚ) č. 1151/2012 o systémoch kvality pre poľnohospodárske výrobky a potraviny, nariadenie (EÚ) č. 251/2014 o  vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a nariadenie (EÚ) č. 228/2013 o osobitných opatreniach v oblasti poľnohospodárstva v prospech najvzdialenejších regiónov Únie v platnom znení (ďalej len „nariadenie Európskeho parlamentu a Rady (EÚ) 2021/2117)“, 
· Vykonávacie nariadenie Komisie (EÚ) 2022/128 z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť v platnom znení (ďalej len „vykonávacie nariadenie Komisie (EÚ) 2022/128“),
· Delegované nariadenie Komisie (EÚ) 2022/127 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2116 o pravidlá platné pre platobné agentúry a iné orgány, finančné riadenie, schvaľovanie účtov, zábezpeky a používanie eura v platom znení (ďalej len „delegované nariadenie Komisie (EÚ) 2022/127“),
· Delegované nariadenie Komisie (EÚ) 2022/126 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2115 o dodatočné požiadavky na určité typy intervencie stanovené členskými štátmi v ich strategických plánoch SPP na obdobie 2023 až 2027 podľa uvedeného nariadenia, ako aj o pravidlá týkajúce sa pomeru pre normu dobrého poľnohospodárskeho a environmentálneho stavu 1 (norma GAEC 1) v platom znení (ďalej len „delegované nariadenie Komisie (EÚ) 2022/126“).
· Zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č. 280/2017 Z. z.“),
· Zákon č. 313/2009 Z. z. o vinohradníctve a vinárstve v znení neskorších predpisov,
· Zákon č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“), 
· Nariadenie vlády Slovenskej republiky č. 91/2024 Z. z. z 2. mája 2024, ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky v sektore vinohradníctva a vinárstva v znení neskorších predpisov, (ďalej len „nariadenie vlády Slovenskej republiky č. 91/2024 Z. z.“),
· Vyhláška MP SR č. 350/2009 Z. z. z 19. augusta 2009, ktorou sa vykonávajú niektoré ustanovenia zákona č. 313/2009 Z. z. o vinohradníctve a vinárstve v znení neskorších predpisov,
· [bookmark: _Toc199917748][bookmark: _Toc208102099]Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z. z.“),
· Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov,
· Zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii),
· Zákon NR SR č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov (ďalej len „exekučný poriadok“),
· Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov (ďalej len „daňový poriadok“),
· Zákon č. 431/2002 Z. z. o účtovníctve v znení neskorších predpisov (ďalej len „zákon č. 431/2002 Z. z.“),
· Strategický plán SPP 2023-2027

[bookmark: _Toc241515572]Definície a použité pojmy

[bookmark: _Toc73326967][bookmark: _Toc75832355][bookmark: _Toc123533052][bookmark: _Toc199917750][bookmark: _Toc208102100]Žiadateľ 	a) organizácia výrobcov, 
b) medziodvetvová organizácia, 
c) združenie organizácií výrobcov alebo 
d) skupina výrobcov so sídlom na území Slovenskej republiky, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov.
Členský štát 	členský štát Európskej únie

[bookmark: _Toc241515573]podmienky oprávnenosti

[bookmark: _Toc241515574]Všeobecné podmienky oprávnenosti výdavkov

· výdavky musia byť v súlade s legislatívou EÚ a SR,
· výdavky musia byť primerané a byť vynaložené v súlade s princípmi hospodárnosti, efektívnosti a účinnosti,
· výdavky musia byť identifikovateľné a preukázateľné a musia byť doložené účtovnými záznamami, ktoré sú riadne evidované u žiadateľa,
· výdavky musia byť uhradené zo strany žiadateľa pred predložením oznámenia o  ukončení na Pôdohospodársku platobnú agentúru (ďalej len “platobnú agentúru”),
· podrobný opis navrhovanej operácie a všetkých súvisiacich propagačných aktivít, napr. miesto konania, obsah a účel aktivít, počet osôb, ktoré ich budú organizovať a ktoré sa na aktivitách zúčastnia, a predpokladané náklady, ktoré žiadateľovi vzniknú v súvislosti s  každou z nich.

[bookmark: _Toc371611173][bookmark: _Toc241515575]Oprávnené výdavky

Akcie vykonávané organizáciou výrobcov, medziodvetvovou organizáciou, združením organizácií výrobcov alebo skupinou výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, zamerané na zlepšovanie dobrej povesti vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v ktorých sa vyrábajú vinárske výrobky pre rok vinársky rok 2026/2027 (ďalej len „vinohradnícka alebo vinárska propagácia“) sa vykonávajú vo vinohradníckych oblastiach slovenského vinohradníckeho regiónu a so zameraním najmenej na jeden z cieľov:
1. zlepšenie hospodárskej udržateľnosti alebo konkurencieschopnosti výrobcov vína v  Európskej únii, 

2. zlepšenie výkonnosti vinohradníckych podnikov alebo vinárskych podnikov Európskej únie alebo ich prispôsobenie požiadavkám trhu, a zároveň zvýšenie dlhodobej konkurencieschopnosti týchto podnikov, ak ide o výrobu alebo marketing vinárskych výrobkov, vrátane úspor energie, celkovej energetickej efektívnosti alebo udržateľných postupov.


Vykonanie opatrenia má okrem cieľov sledovať:

· posilnenie trhovej orientácie alebo zvýšenie konkurencieschopnosti poľnohospodárskych podnikov, a to z krátkodobého aj dlhodobého hľadiska, vrátane intenzívnejšieho zamerania sa na výskum, technológie alebo digitalizáciu

· zvýšenie informovanosti o prednostiach poľnohospodárskych výrobkov Únie a  vysokých normách pre výrobné metódy v Únii;

· zvýšenie konkurencieschopnosti a spotreby poľnohospodárskych výrobkov Únie a  určitých spracovaných výrobkov vyrobených v Únii a ich prestíže v Únii i mimo nej v iných sektoroch ako sektor vinohradníctva a vinárstva;

· zvýšenie informovanosti o únijných systémoch kvality v Únii i mimo nej;

· zvýšenie trhového podielu poľnohospodárskych výrobkov Únie a určitých spracovaných výrobkov Únie s osobitným zameraním na trhy tretích krajín s  najvyšším potenciálom rastu;

· prípadné prispievanie k obnove normálnych trhových podmienok na trhu Únie v  prípade závažného narušenia trhu, straty dôvery spotrebiteľov alebo iných špecifických problémov;

· zvýšenie informovanosti o udržateľnej výrobe;

· diverzifikácia, otvorenie a konsolidácia trhov pre vína Únie v tretích krajinách a  zvýšenie informovanosti o vnútorných kvalitách vín Únie na týchto trhoch. Odkaz na pôvod a značky vína sa môže použiť len vtedy, ak dopĺňa propagáciu vín Únie v  tretích krajinách, komunikáciu o nich a ich marketing;

· informovanie spotrebiteľov o zodpovednej konzumácii vína. 
[bookmark: _Toc241515576]Označenie propagačných materiálov

Ak vykonanie opatrenia vinohradníckej alebo vinárskej propagácie zahŕňa propagačné materiály, tieto propagačné materiály musia obsahovať znak Únie a túto vetu o financovaní: „Financované Európskou úniou“. 
Znak Únie a veta o financovaní sa uvedú v súlade s technickými vlastnosťami stanovenými vo vykonávacom nariadení Komisie (EÚ) č. 821/2014.

[bookmark: _Toc241515577]Kritériá spôsobilosti žiadateľa

Oprávnenosť výdavkov je podmienená splnením všetkých nasledovných kritérií spôsobilosti stanovených pre toto opatrenie: 
· Žiadateľ môže predložiť maximálne 1 žiadosť o schválenie poskytnutia podpory.
· Žiadateľ nie je zrušený alebo nemá byť zrušený uplynutím doby alebo splnením účelu, na ktorý je zriadený alebo založený, alebo dňom uvedeným v prijatom rozhodnutí jeho spoločníkov alebo členov, alebo v prijatom rozhodnutí jeho orgánu príslušného na prijatie takého rozhodnutia, počas piatich poľnohospodárskych finančných rokov nasledujúcich po skončení poľnohospodárskeho finančného roka, v ktorom sa mu podpora poskytuje.
· Voči žiadateľovi nie je vedené konkurzné konanie a na ktorého majetok nie je vyhlásený konkurz.
· Žiadateľ má vysporiadané finančné vzťahy so štátnym rozpočtom.
· Voči žiadateľovi nie je uskutočňovaný nútený výkon exekučného titulu.
· Žiadateľ o podporu nesmie na opatrenia čerpať inú podporu z fondov EÚ, ani z národných zdrojov.
· Žiadateľ nemá právoplatne uložený trest zákazu prijímať dotácie alebo subvencie.
· Žiadateľ nemá právoplatne uložený trest zákazu prijímať pomoc a podporu poskytovanú z fondov Európskej únie.
· Žiadateľ, štatutárny orgán alebo člen štatutárneho orgánu nebol právoplatne odsúdený za niektorý trestný čin uvedený v § 213, § 225, § 233, § 237, § 254, § 261 až 263, § 266, § 267, § 276 ods. 4, § 277 ods. 4, § 277a ods. 3, § 326, § 329, § 330, § 333, § 334 alebo § 336 Trestného zákona č. 300/2005 Z.z.
· Žiadateľ nie je právnickou osobou, subjektom alebo orgánom so sídlom v Rusku.
· Žiadateľ nie je vo viac než 50 %-nej miere vlastnený právnickou osobou, subjektom alebo orgánom so sídlom v Rusku.
· Žiadateľ, štatutárny orgán alebo člen štatutárneho orgánu nie je uvedený v sankčnom zozname EÚ a Spojených národov.
[bookmark: _Toc123533055][bookmark: _Toc199917753][bookmark: _Toc208102101][bookmark: _Toc241515578]Základné podmienky pre poskytnutie podpory

[bookmark: _Toc73326970][bookmark: _Toc241515579][bookmark: _Toc75832357][bookmark: _Toc123533056][bookmark: _Toc199917754][bookmark: _Toc208102102][bookmark: _Hlk166155839]Podanie žiadosti o schválenie poskytnutia podpory na vykonávanie opatrenia  

Žiadateľ, ktorý žiada o podporu na vykonávanie opatrenia vinohradníckej alebo vinárskej propagácie, musí predložiť platobnej agentúre Žiadosť o schválenie poskytnutia podpory na  vykonávanie opatrenia vinohradníckej alebo vinárskej propagácie (ďalej len „žiadosť o  schválenie poskytnutia podpory“) uvedenú v Prílohe č. 1 od dátumu zverejnenia na  webovom sídle 

do 15. októbra 2026

(rozhoduje dátum poštovej pečiatky alebo dátum prijatia žiadosti v podateľni platobnej agentúry). Žiadosti o schválenie poskytnutia podpory podané po tomto termíne nebudú platobnou agentúrou schválené.

Žiadosť o schválenie poskytnutia podpory je možné:

a) podať prostredníctvom portálu verejnej správy www.slovensko.sk. V časti „Všeobecná agenda“, zvoľte poskytovateľa „Pôdohospodárska platobná agentúra“. Nezabudnite zaručeným elektronickým podpisom podpísať aj samotný formulár žiadosti o schválenie poskytnutia podpory. Žiadateľom vyplnené - zhotovené dokumenty v prípade, že nebudú podpísané, nebudú v rámci podania akceptované. 

b) zaslať poštou na adresu: 
Pôdohospodárska platobná agentúra
Sekcia organizácie trhu a štátnej pomoci
Odbor sektorových a trhových intervencií
Hraničná 12
815 26 Bratislava

c) alebo osobne podať na ústredí platobnej agentúry.

Žiadosť o schválenie poskytnutia podpory musí obsahovať

a) určenie žiadateľa,
b) číslo rozhodnutia o uznaní ak je žiadateľom organizácia výrobcov, medziodvetvová organizácia alebo združenie organizácií výrobcov, 
c) popis činnosti, ktorou sa má opatrenie vykonať, 
d) určenie cieľa,
e) popis, akým spôsobom vykonanie činnosti určený cieľ dosiahne.
f) písomné vyhotovenie vnútorného predpisu žiadateľa, podľa ktorého spĺňa podmienky pre  svoje pôsobenie ako skupiny výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, s  potvrdením žiadateľa o prijatí tohto vnútorného predpisu, ak je žiadateľom takáto skupina výrobcov.

[bookmark: _Toc372722347][bookmark: _Toc372533866][bookmark: _Toc372533867][bookmark: _Toc241515580][bookmark: _Toc371611176][bookmark: _Toc371611834]Schválenie žiadosti o schválenie poskytnutia podpory 

Po doručení žiadosti platobná agentúra administratívnou kontrolou preverí, či žiadosť spolu s predloženými sprievodnými dokladmi z vecného aj formálneho hľadiska spĺňa podmienky pre schválenie v zmysle nariadenia vlády č. 91/2024 Z. z. 
Platobná agentúra pri administrovaní žiadostí postupuje v zmysle správneho poriadku a v  súlade s príslušnými ustanoveniami zákona č. 280/2017 Z. z. 
V prípade, ak platobná agentúra zistí, že žiadosť spĺňa všetky stanovené podmienky, rozhodne o jej schválení vydaním rozhodnutia. 


[bookmark: _Toc372533869][bookmark: _Toc372533870][bookmark: _Toc241515581][bookmark: _Toc371611177][bookmark: _Toc371611835]Neschválenie žiadosti o schválenie poskytnutia podpory 

Žiadosť o schválenie poskytnutia podpory nebude schválená z nasledujúcich dôvodov:
· žiadateľ nie je oprávneným žiadateľom,
· žiadosť je nekompletná po obsahovej stránke (žiadosť nebola v stanovenom termíne doplnená ani na základe výzvy na doplnenie, resp. doplnené doklady sú nekompletné, navzájom si odporujú, alebo sú v rozpore so všeobecnými právnymi predpismi),
· žiadateľ nespĺňa kritériá spôsobilosti,
· žiadateľ uviedol nepravdivé, neúplné alebo mylné informácie,
· žiadosť nespĺňa iné podmienky v zmysle platnej legislatívy.

V prípade, ak platobná agentúra zistí, že žiadosť nespĺňa všetky stanovené podmienky, rozhodne o jej neschválení. 
Proti rozhodnutiu o neschválení môže žiadateľ podať odvolanie v lehote 15 dní od doručenia rozhodnutia
· elektronicky prostredníctvom Všeobecnej agendy na ÚPVS 
· alebo písomne na adresu Pôdohospodárska platobná agentúra, Hraničná 12, 815 26 Bratislava.
V prípade ak žiadateľ predloží žiadosť, ktorá je nekompletná po obsahovej stránke, platobná agentúra rozhodnutím správne konanie v súlade s § 29 ods. 1 správneho poriadku preruší, a vyzve ho v stanovenej lehote na doplnenie žiadosti a na odstránenie nedostatkov. Proti rozhodnutiu o prerušení konania sa nemožno odvolať. Zároveň v rozhodnutí o prerušení správneho konania bude žiadateľ v súlade s § 30 písm. d) správneho poriadku poučený o  tom, že ak v určenej lehote neodstráni nedostatky svojho podania, správne konanie platobná agentúra zastaví. 

[bookmark: _Toc241515582]Zmena schválenej žiadosti o poskytnutie podpory

Žiadateľ môže platobnú agentúru požiadať o zmenu schválenej žiadosti o poskytnutie podpory (Príloha č. 2), avšak zmeny nesmú prevýšiť schválené náklady. O zmene schválenej žiadosti rozhodne platobná agentúra prostredníctvom rozhodnutia. Všetky zmeny musia byť schválené platobnou agentúrou.

[bookmark: _Toc208102105][bookmark: _Toc241515583][bookmark: _Toc203184568][bookmark: _Toc204074035]Začatie vykonávania opatrenia 

Žiadateľ o podporu môže začať s vykonávaním opatrenia až po nadobudnutí právoplatnosti rozhodnutia platobnej agentúry o schválení žiadosti o schválenie poskytnutia podpory.
Žiadateľ je povinný platobnej agentúre písomne oznámiť miesto a termín začatia každej činnosti, ktorou sa opatrenie vykonáva a ktorá má charakter podujatia najneskôr 30 dní pred  jeho uskutočnením. 
Žiadatelia, ktorým sa poskytujú verejné finančné prostriedky, zodpovedajú za hospodárenie s verejnými finančnými prostriedkami a sú povinní v zmysle § 19 zákona č. 523/2004 Z. z. pri ich používaní zachovávať hospodárnosť, efektívnosť a účinnosť ich použitia.
V záujme preukázania hospodárneho, efektívneho a účinného vynaloženia verejných finančných prostriedkov platobná agentúra vyžaduje od žiadateľov pri oprávnených výdavkoch preukázanie minimalizovania nákladov na realizáciu opatrenia. Primeranosť nákladov preukáže žiadateľ zdôvodnením výberu dodávateľa k jednotlivým oprávneným výdavkom (Príloha č. 5) a doložením najmenej troch cenových ponúk.
Ak žiadateľ nepreukáže hospodárnosť, efektívnosť a účinnosť vynaloženia verejných finančných prostriedkov, môže platobná agentúra posudzovať primeranosť výdavkov na  základe priemernej ceny daného výdavku na trhu, t. j. vyhradzuje si právo výšku výdavku znížiť, ak sa cena daného výdavku výrazne odlišuje od priemernej ceny daného výdavku na  trhu.

[bookmark: _Toc241515584]Ukončenie vykonávania opatrenia a žiadosť o platbu

Vykonávanie opatrenia je potrebné ukončiť najneskôr do jedného roka od jeho schválenia (od nadobudnutia právoplatnosti rozhodnutia).
Žiadateľ je povinný doručiť platobnej agentúre písomné oznámenie o ukončení vykonávania opatrenia do dvoch mesiacov po jeho vykonaní.

Spolu s Oznámením o ukončení vykonávania opatrenia a Žiadosťou o poskytnutie podpory je potrebné doručiť nasledovné prílohy:

· popis činnosti, ktorou sa opatrenie vykonalo a popis, akým spôsobom vykonanie činnosti dosiahlo určený cieľ,
· originál alebo kópia vyhotovenia propagačných materiálov, ak sa v rámci vykonania opatrenia použili,
· písomné vyhlásenie žiadateľa, ktorý je podnikateľom, o tom, či je jeho podnik partnerským podnikom alebo prepojeným podnikom s iným prevádzkovateľom podniku, a ak áno, s ktorým prevádzkovateľom podniku je v takomto vzťahu, a akým spôsobom je tento vzťah založený, v rozsahu potrebnom na posúdenie maximálnej úrovne podpory na  toto opatrenie,
· finančný prehľad s presným rozpisom uskutočnených výdavkov (Príloha č. 4),
· písomné vyhlásenie žiadateľa, ktorý je právnickou osobou, že nie je zrušený alebo nemá byť zrušený uplynutím doby alebo splnením účelu, na ktorý je zriadený alebo založený, alebo dňom uvedeným v prijatom rozhodnutí jeho spoločníkov alebo členov, alebo v  prijatom rozhodnutí jeho orgánu príslušného na prijatie takého rozhodnutia, počas piatich poľnohospodárskych finančných rokov nasledujúcich po skončení poľnohospodárskeho finančného roka, v ktorom sa mu podpora poskytuje,
· súhlas s overením registra trestov žiadateľa alebo všetkých štatutárov žiadateľa,
· kópie dokladov preukazujúcich uskutočnenie nákladov alebo výdavkov na vykonanie opatrenia; ak osobitné predpisy ustanovujú povinnosť vyhotoviť tento doklad, tento doklad musí obsahovať slovné a číselné označenie, vymedzenie nákladov alebo výdavkov a označenie ich účastníkov, peňažnú sumu zodpovedajúcu nákladom alebo výdavkom alebo údaj o cene za mernú jednotku zodpovedajúcej nákladom alebo výdavkom a vyjadrenie množstva, dátum vyhotovenia dokladu a dátum uskutočnenia nákladov alebo výdavkov, ak nie je zhodný s dátumom vyhotovenia tohto dokladu,
· kópie dokladov o úhrade nákladov alebo výdavkov,
· podporné dokumenty o administratívnych nákladoch a nákladoch na zamestnancov, 
· kópia zmluvy o vedení účtu žiadateľa v banke alebo v pobočke zahraničnej banky alebo potvrdenie banky alebo pobočky zahraničnej banky o vedení účtu v banke alebo v  pobočke zahraničnej banky s uvedením medzinárodného bankového čísla tohto účtu; ak sa tento doklad platobnej agentúre predložil v rámci inej žiadosti o poskytnutie podpory, uvádza sa len medzinárodné bankové číslo účtu,
· údaje pre identifikáciu skupiny v zmysle vykonávacieho nariadenia Komisie (EÚ) č.  2022/128, len v prípade žiadateľa, ktorý je právnickou osobou,
· zdôvodnenie výberu dodávateľa k jednotlivým oprávneným výdavkom,
· písomné vyhotovenie najmenej dvoch ďalších cenových ponúk od iných dodávateľov porovnateľných tovarov alebo od iných poskytovateľov porovnateľných služieb alebo prác, na aké boli uskutočnené náklady alebo vynaložené výdavky,
· písomné zdôvodnenie výberu dodávateľa tovarov alebo poskytovateľa služieb alebo prác, na aké boli uskutočnené náklady alebo vynaložené výdavky, ak sú tieto náklady alebo výdavky vyššie ako náklady alebo výdavky od iných dodávateľov alebo poskytovateľov.

[bookmark: _Toc123533065][bookmark: _Toc199917763][bookmark: _Toc208102107]Administratívne náklady 

Cudzojazyčné dokumenty je potrebné predkladať aj s úradne overeným prekladom, výnimkou sú doklady v českom jazyku. Náklady na preklad účtovných dokladov sú oprávnenými výdavkami vo výške 4 % z celkových oprávnených nákladov na propagáciu.

Administratívne náklady a náklady na zamestnancov

Náklady na zamestnancov vynaložené prijímateľom, sa považujú za oprávnené na podporu, ak vznikli v súvislosti s prípravou a vykonávaním konkrétnej podporovanej intervencie alebo s následnými opatreniami spojenými s touto intervenciou.
Takéto náklady na zamestnancov zahŕňajú okrem iného náklady na personál, s ktorým prijímateľ uzatvoril zmluvu, ako aj náklady zodpovedajúce podielu počtu odpracovaných hodín, ktoré do vykonávania intervencie investovali trvalí zamestnanci prijímateľa.
Žiadateľ musí predložiť podporné dokumenty, v ktorých sa uvádzajú podrobnosti o práci skutočne vykonanej v súvislosti s konkrétnou intervenciou, aby bolo možné nezávisle posúdiť a overiť hodnotu súvisiacich nákladov na zamestnancov. Hodnota nákladov na  zamestnancov súvisiacich s konkrétnou intervenciou neprekročí náklady, ktoré sú pri  tom istom druhu služby všeobecne prijateľné na príslušnom trhu.

Na účely stanovenia nákladov na zamestnancov súvisiacich s vykonávaním opatrenia stálymi zamestnancami prijímateľa možno uplatniteľnú hodinovú sadzbu vypočítať tak, že sa posledné zdokumentované hrubé ročné náklady na konkrétnych zamestnancov, ktorí pracovali na vykonávaní opatrenia, vydelia 1 720 hodinami, alebo v prípade zamestnancov na kratší pracovný čas sa hodinová sadzba vypočíta na pomernom základe.

[bookmark: _Toc241515585]Späťvzatie žiadosti

Ak sa žiadateľ rozhodne vziať podanú žiadosť o poskytnutie podpory späť, môže tak urobiť písomnou formou. V prípade, ak žiadateľ vezme žiadosť o poskytnutie podpory bez  odôvodnenia späť, je povinný uhradiť platobnej agentúre náklady spojené s  administratívnou a kontrolnou činnosťou, ktorá bola vykonaná v súvislosti so žiadosťou o poskytnutie podpory (Príloha č. 9).

[bookmark: _Toc241515586]Vykonanie kontroly na mieste pred vyplatením podpory

Kontrolu na mieste u žiadateľa o podporu vykonávajú kontrolóri platobnej agentúry po  predložení Oznámenia o ukončení vykonávania opatrenia  a Žiadosti o poskytnutie podpory  na vinohradnícku alebo vinársku propagáciu (Príloha č. 3) a po administratívnej kontrole predložených dokumentov. Cieľom kontroly je preveriť, či údaje uvedené v  Oznámení o ukončení vykonávania opatrenia a Žiadosti o poskytnutie podpory na  vinohradnícku alebo vinársku propagáciu a v účtovných dokladoch sú v súlade so  schválenou žiadosťou žiadateľa, zákonom č. 431/2002 Z. z. o účtovníctve v znení neskorších predpisov a v súlade s § 19 zákona č. 523/2004 Z. z.
Žiadateľ / kontrolovaný subjekt je v súlade s príslušnými ustanoveniami zákona č. 71/1967 Zb. o správnom konaní (správny poriadok) povinný umožniť kontrolným orgánom vykonať KNM, spolupracovať s nimi a predkladať im požadované podklady potrebné k výkonu KNM. Nakoľko je správne konanie vedené na základe žiadosti o poskytnutie podpory, žiadateľ znáša dôkazné bremeno preukázať kontrolným orgánom svoju oprávnenosť poskytnutia podpory.

[bookmark: _Toc241515587]Rozhodovanie o poskytnutí podpory 

O poskytnutí podpory rozhoduje platobná agentúra v zmysle správneho poriadku a v súlade s príslušnými ustanoveniami zákona č. 280/2017 Z. z. vydaním rozhodnutia o poskytnutí podpory na vinohradnícku alebo vinársku propagáciu. Rozhodnutie o poskytnutí podpory obsahuje schválenú výšku podpory. 
Proti tomuto rozhodnutiu môže žiadateľ podať odvolanie v lehote 15 dní od doručenia rozhodnutia: 
· elektronicky prostredníctvom Všeobecnej agendy na ÚPVS 
· alebo písomne na adresu Pôdohospodárska platobná agentúra, Hraničná 12, 815 26 Bratislava. 
V prípade, ak žiadateľ nepodá odvolanie, odporúča sa, aby doručil platobnej agentúre vzdanie sa práva na odvolanie voči presne špecifikovanému rozhodnutiu, čím sa proces vyplatenia finančných prostriedkov môže urýchliť. 

[bookmark: _Toc241515588][bookmark: _Toc208102108]Predloženie údajov o splnení cieľov 

Žiadateľ o podporu na vinohradnícku alebo vinársku propagáciu je povinný agentúre predložiť údaje o splnení nasledovných cieľov pre príslušné opatrenie.

[bookmark: _Toc241515589]Archivácia

Žiadateľ je povinný uchovávať všetky doklady preukazujúce poskytnutie podpory minimálne 10 rokov.

[bookmark: _Toc241515590]Výška podpory

[bookmark: _Toc208102110]Podporu možno poskytnúť vo výške najviac 50 % oprávnených výdavkov preukázaných účtovnými dokladmi.

Upozornenie: 
Príručka má iba informatívny charakter a nenahradzuje platnú legislatívu. Na základe jej obsahu nie je možné uplatňovať žiadne právne nároky.

Pôdohospodárska platobná agentúra
Sekcia organizácie trhu a štátnej pomoci
Odbor sektorových a trhových intervencií 
Hraničná 12
815 26 Bratislava



	MSc. Ladislav Smatana, 
	Mgr. Peter Kuric

	e-mail: ladislav.smatana@apa.sk
	peter.kuric@apa.sk 

	mobil:  +421 918 612 416
	mobil:  +421 918 181 563

	
	

	Ing. Juraj Horal
	

	e-mail: juraj.horal@apa.sk 
	

	mobil:  +421 918 612 198

